তিন বছর গত হয়েছে... | কিছুমিছু | Jugantor
রবিবার, ০২ জুলাই ২০১৭
আর্কাইভ
ই-পেপার
ফনেটিক ইউনিজয়
সার্চ

প্রচ্ছদ
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
আনন্দ নগর
একদিন প্রতিদিন
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
উত্তরের জনপদ
আবহমান চট্টগ্রাম
দুটি পাতা একটি কুঁড়ি
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারাদেশ
বিনোদন
শিক্ষাঙ্গন
ভিডিও
শোকগাঁথা হলি আর্টিজান
দ্বিতীয় সংস্করণ
বিচ্ছু
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
আনন্দ নগর
একদিন প্রতিদিন
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
উত্তরের জনপদ
আবহমান চট্টগ্রাম
দুটি পাতা একটি কুঁড়ি
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
ভিডিও
শোকগাঁথা হলি আর্টিজান
ফিচার
দ্বিতীয় সংস্করণ
বিচ্ছু
হোম
কিছুমিছু
মোকাম্মেল হোসেন    |
প্রকাশ : ১৬ জানুয়ারি, ২০১৭ ০৩:১৮:৩৪
প্রিন্টঅঅ-অ+
কিছুমিছু
তিন বছর গত হয়েছে...
দম বন্ধ হওয়ার মতো অবস্থা। নায়িকার ধনবান পিতা মেয়ের অসম প্রেম মেনে নিতে রাজি নন। তিনি তার মেয়ের হাতে গুলিভর্তি বন্দুক তুলে দিয়েছেন। খুবই ক্রিটিক্যাল মুহূর্ত। নায়িকার একপাশে জন্মদাতা বাপ। অন্যপাশে প্রেমিক। আদেশ হয়েছে, যে কোনো একজনের বুকে গুলি চালানোর। নায়িকা বেচারি কোনো সিদ্ধান্ত নিতে পারছে না; চোখের জলে বুক ভাসাচ্ছে। ঠিক এ সময় ময়মনসিংহগামী বলাকা এক্সপ্রেসের খবর হল। স্টেশন সংলগ্ন আরজ আলীর চায়ের স্টলে টেলিভিশনের সামনে বসা লোকমানের মনে হল, একরম একটা মুহূর্তে ট্রেনের খবর না হয়ে যদি আজরাইল (রহ.) ফেরেশতা তার সামনে এসে দাঁড়াতেন, তাহলে সে অবশ্যই বলত-
: হুজুর মেহেরবান। সিনেমার এই প্যাথেডিক সিনটা শেষ হোক। তারপর আপনে একবার না, মন চাইলে দশবার আমার জান কবজ করবাইন; আল্লাহর কিরা- আমি কোনো পটেস্ট করবাম না...
কিন্তু যে ট্রেন হাওয়ার গতিতে স্টেশন অভিমুখে ছুটে আসছে, তাকে সে নিরস্ত করবে কীভাবে? উপায়হীন লোকমানকে তাই উঠে দাঁড়াতে হল। এখন তাকে যেতে হবে প্লাটফরমের দক্ষিণ প্রান্তে, বাইক্কা মিয়ার হোটেলে। সেখানে এনামেলের বড় একটা পাত্রে তেলে ভাজা পুরি, সিঙ্গারা, পিঁয়াজো স্তূপ করে রাখা আছে। ট্রেন এসে স্টেশনে দাঁড়ানো মাত্র সেগুলো নিয়ে কামরায়-কামরায় ফেরি করতে হবে।
লোকমানের দিন শুরু হয় ঢাকাগামী জামালপুর কমিউটার ট্রেনে খাবার বিক্রির মধ্য দিয়ে। এরপর একে একে অনেকগুলো ট্রেন গফরগাঁও স্টেশনের বুকের ওপর দিয়ে আসা-যাওয়া করে। কয়েক মিনিটের যাত্রাবিরতি শেষে হুইসেল বাজিয়ে আবার চলেও যায়। শুধু লোকমানের কোথাও যাওয়া হয় না। সকাল থেকে রাত সাড়ে ৮টা-৯টা নাগাদ ঢাকা থেকে ছেড়ে আসা আন্তঃনগর ব্রহ্মপুত্র এক্সপ্রেস গফরগাঁও স্টেশন ছেড়ে যাওয়ার পর তার মুক্তি মেলে।
এর আগে দুপুরের দিকে আন্তঃনগর অগ্নিবীণা এক্সপ্রেস গফরগাঁও স্টেশনে নির্ধারিত যাত্রাবিরতি শেষে তারাকান্দির উদ্দেশে যাত্রা শুরুর পর ঘণ্টা দুয়েক সময় পাওয়া যায়। এর মধ্যে গোসল-খাওয়া শেষ করে হোটেলের পেছনে রাখা চৌকিতে একটু কাত হয় লোকমান। রেলস্টেশন জামে মসজিদ থেকে আছরের আজান ভেসে আসার সঙ্গে সঙ্গে বিছানা ছেড়ে খাবারের পাত্র হাতে প্রস্তুত হতে হয় তাকে। সময়ের সুতায় বাঁধা এ নিয়ম মেনে লোকমানের জীবনস্রোত প্রবাহিত হচ্ছে দিনের পর দিন, মাসের পর মাস- এ পর্যন্ত যার ব্যতিক্রম ঘটেনি। তবে আজ ব্যতিক্রম ঘটল অন্য একটি ক্ষেত্রে। জীবনে সে যা করেনি, আজ তাই করে বসল। একটা বিষয়কে কেন্দ্র করে হোটেলের বাবুর্চি জলিলের সঙ্গে তার তুমুল মারপিট শুরু হয়ে গেল।
বাইক্কা মিয়ার ভালো নাম হচ্ছে বারেক মিয়া। তিনি আছরের নামাজ শেষে হোটেলে এসে মারপিটের রহস্য উদঘাটনের পর লোকমানের উদ্দেশে বললেন-
: তুই তো দেখতেছি তর চাচার মতোই কঠিন আওয়ামী লীগ!
বাইক্কা মিয়ার কথা শুনে লোকমানের বুক গর্বে ১০ ইঞ্চি ফুলে উঠল। দেশে বেশুমার আওয়ামী লীগার। কিন্তু তার চাচার মতো ‘কঠিন’ আওয়ামী লীগার কয়জন আছে? তার চাচা মরহুম হাসমত আলী পরের বাড়িতে কামলা খেটে জীবিকা নির্বাহ করতেন। ফাঁকে-ফুকে টুকটাক ব্যবসাও করেছেন। তার সম্বল বলতে ছিল কেবল বাড়িভিটার সাড়ে ছয় শতাংশ জমি। ১৯৭৫ সালে ১৫ আগস্টের বিভীষিকাময় রাতে বঙ্গবন্ধু ও তার পরিবারের প্রায় সব সদস্য নির্মমভাবে নিহত হওয়ার পর হাসমত আলী যখন শুনলেন, বঙ্গবন্ধুর দুই কন্যা জীবিত আছেন; তিনি দেরি না করে ময়মনসিংহের ভূমি রেজিস্ট্রি অফিসে চলে গেলেন। সেখানে গিয়ে বাড়িভিটার জমিটুকু ‘শেখের বেটি হাসিনা’র নামে সাফ কাওলা মূলে রেজিস্ট্রি করে দিলেন- নব্য মীরজাফরদের ভয়ে বাংলাদেশের একজন মানুষও যদি পিতাহারা, মাতাহারা, ভাইহারা, স্বজনহারা অনাথ দু’বোনকে আশ্রয় দিতে রাজি না হয়, তবে তার বাড়ির আঙিনা, তার কুঁড়েঘর এতিম-অসহায় দু’বোনকে আশ্রয় দেবে পরম মমতায়; গভীর ভালোবাসায়...
বাইক্কা মিয়া লোকমানের আবেগ পরিমাপ করে তাকে কিছু বললেন না। রাগ ঝাড়লেন বাবুর্চি জলিলের ওপর। বললেন-
: অই পুঙ্গির পুত জইল্যা! তর কাম হইল চুলার মধ্যে লাকড়ি ঢুকানো, তুই রাজনীতির মধ্যে হাত ঢুকাইতে গেছস কোন কামে? একবেলা লাকড়ি না ঠেললে আওয়ামী লীগ কি তরে ভাত দিব, না বিএনপি আইসা তর বেতন দিব?
রাজনীতি সরাসরি জনগণের পাতে ভাত কিংবা পকেটে টাকা তুলে দেয় না- এ কথা সত্য। তবে মানুষের ভাতের ব্যবস্থা ও কর্মসংস্থান নিশ্চিত করার অঙ্গীকার নিয়েই রাজনীতির পথচলা অব্যাহত থাকে। লোকমান, জলিল অথবা বাইক্কা মিয়ার মাথায় এসব জটিল বিষয় ঢোকার কথা নয়। সে চেষ্টাও তারা করে না। তাদের সমীকরণ খুবই সরল ও সহজ। এ সহজ-সরল সমীকরণে মোটা দাগে রাজনৈতিক দলগুলোর কর্মকাণ্ড, বিশেষ করে আওয়ামী লীগ ও বিএনপির সাফল্য-ব্যর্থতার খতিয়ান প্রাধান্য পায়। আওয়ামী লীগ সরকারের তিন বছর পূর্তি উপলক্ষে গত কয়েকদিন ধরে স্টেশনের হোটেল-চায়ের স্টল ও দোকানপাটে অথবা থেমে থাকা ট্রেনের কামরাগুলোয় লোকজনের কথাবার্তায় লোকমান তারই প্রতিফলন দেখেছে। সে যখন কারও মুখে আওয়ামী লীগ সরকারের প্রশংসা শুনতে পায়, বেজায় উৎফুল্ল হয়। কিন্তু গণতন্ত্র, সুশাসন, ভোটের অধিকার ইত্যাদি প্রশ্নে কেউ যখন আওয়ামী লীগ সরকারের সমালোচনা করে, লোকমানের মুখে কালো ছায়া পড়ে। গণতন্ত্র, সুশাসন, ভোটের অধিকার- এসব বিষয় লোকমান বোঝে না; সে শুধু বোঝে আওয়ামী লীগ। তবে বিষয়গুলো বোঝা দরকার। এজন্য সে একদিন দুপুরের আরাম হারাম করে ইউসুফ মাস্টারের শরণাপন্ন হল। ইউসুফ সাহেব স্থানীয় প্রাইমারি স্কুলের সহকারী প্রধান শিক্ষক। গণতন্ত্র সম্পর্কে লোকমানকে ‘জ্ঞান’ দিতে গিয়ে সহজ ভাষায় তিনি বললেন-
: গণতন্ত্র হইল এমন একটা জিনিস, এইটা বজায় থাকলে তুমি স্বাধীনভাবে তোমার কাজকর্ম করতে পারবা...
ইউসুফ মাস্টারের কথা শুনে লোকমান খুবই অবাক হল। এটাই যদি গণতন্ত্র হয়, তাহলে মানুষ কেন খামাখা আওয়ামী লীগের সমালোচনা করছে? সে তো তার সব কাজকর্ম স্বাধীনভাবেই স¤পন্ন করছে! এ বিষয়ে তার নিজস্ব চিন্তা-ভাবনা তুলে ধরার জন্য লোকমান বলল-
: মাস্টার সাব, আমি তো স্বাধীনভাবেই আমার সব কাজকর্ম করতেছি। যখন ঘুম পাইতেছে, ঘুমাইতেছি। গোসলের টাইমে গোসল করতেছি। ক্ষিদা লাগলে খাইতেছি। তলপেটে চাপ দিলে বদনা লইয়া টাট্টিখানায় ঢুকতেছি- কই, কেউ তো বাধা দিতেছে না! তাইলে মানুষ গণতন্ত্র-গণতন্ত্র কইরা কেরে আওয়ামী লীগরে দোষী বানাইতেছে?
ইউসুফ মাস্টার কোনো জবাব দিতে পারলেন না। তিনি লোকমানের কাছে গণতন্ত্রের যে সংজ্ঞা পেশ করেছেন, লোকমান সেভাবেই তার উত্তর সাজিয়েছে। গণতন্ত্রের এর চেয়ে সমৃদ্ধ ও উন্নত সংজ্ঞা ইউসুফ মাস্টারের জানা নেই। ইউসুফ মাস্টারের মুখের দিকে চেয়ে কিছুক্ষণ তাকিয়ে থেকে লোকমান এবার জিজ্ঞেস করল-
: সুশাসন মানে কী?
- সুশাসন মানে হইল ভালো শাসন।
: অঃ। এইবার তাইলে আমারে কওহাইন- আওয়ামী লীগ কোনদিক দিয়া খারাপ করতেছে?
ইউসুফ মাস্টার এরও কোনো সদুত্তর দিতে পারলেন না। লোকমান তার সর্বশেষ বিষয় সম্পর্কে প্রশ্ন করল-
: ভোটের অধিকার কারে কয়?
ভোটের অধিকার প্রশ্নে এতদিন ধরে ইউসুফ মাস্টার যা শুনে আসছেন, সেটাই উগরে দিলেন। বললেন-
: ভোটের অধিকার মানে হইল- আমার ভোট আমি দিব, যারে খুশি তারে দিব।
- কাহিনী তাইলে এইটা! এইটার মধ্যেও তো আমি বেতাল কিছু দেখতেছি না! গত ইউনিয়ন পরিষদ নির্বাচনে আমার ভোট অন্য কেউ দেয় নাই; নিজের ভোট নিজেই দিছি। এরপরে ধরুইন, যারে আমার পছন্দ, ভোটখান তারেই দিছি। কেউ তো সামনে আইসা বলে নাই- হেরে তুমি ভোট দিতে পারবা না! আপনে নিজের খুশিমতো ভোট দেন নাই?
: না, আমি ভোট দিতে পারি নাই।
লোকমান ঢোক গিলে বলল-
: ক্যান?
- ওই সময় আমি অন্য জায়গায় ‘ইলেকশন ডিউটিতে’ ছিলাম। ডিউটি ত্যাগ কইরা আমার নিজের কেন্দ্রে আইসা ভোট দেয়া সম্ভব হয় নাই।
: এইটা তো অন্য বিষয়।
ইউসুফ মাস্টার লোকমানের এ কথাও মেনে নিলেন। শেষমেশ বললেন-
: বুঝলা, নানা মুনির নানা মত। একেকজন একেকভাবে চিন্তা করে। তারপর সেই চিন্তার প্রকাশ ঘটায়। এই হইল ঘটনা।
লোকমান এই মুহূর্তে পৃথিবীর সবচেয়ে সুখী মানুষ। সে লেখাপড়া জানা ‘শিক্ষিত’ একজন মানুষকে যুক্তি-তর্কে হারিয়ে দিয়েছে। আওয়ামী লীগকে কলংকমুক্ত করেছে। এই আনন্দে তার উড়তে ইচ্ছে করছে। রাতের ব্রহ্মপুত্রকে বিদায় করে সে আর দেরি করল না। নতুন একটা সিনেমা উপভোগ করার জন্য আরজ আলীর চায়ের দোকানে হাজির হয়ে দেখে, সেখানে চাপা উত্তেজনা বিরাজ করছে। আরজ আলীর চায়ের দোকানে রাজনৈতিক আলাপ-আলোচনা নিষিদ্ধ। এ নিষেধ যাতে সবাই মান্য করে, সেজন্য ক্যাশ-কাউন্টারের উপরে বড় বড় অক্ষরে সতর্কীকরণ বিজ্ঞপ্তি টাঙিয়ে দেয়া হয়েছে। তবে আজ তা কোনো কাজে আসছে না। টেলিভিশনের একটা চ্যানেল এ সময় কণ্ঠশিল্পী মমতাজের সুরেলা কণ্ঠের গান পরিবেশন করছিল। আরজ আলী দেখল, নিষেধাজ্ঞা বাস্তবায়ন করতে হলে তাকে চিকন পথে হাঁটতে হবে। সে তাই করল- টেলিভিশনের আওয়াজ বাড়িয়ে দিল। আলোচনা ছাপিয়ে মমতাজের কণ্ঠ হঠাৎ ‘ফাইট্যা যায়- বুকটা ফাইট্যা যায়’ বলে চেঁচিয়ে উঠতেই এক তরুণ লাফ দিয়ে উঠল। তরুণরা সবাই স্থানীয় কলেজের ছাত্র। উঠে দাঁড়ানো তরুণ গরম মেজাজে আরজ আলীর উদ্দেশে বলল-
: আরে মামা! একটা গুরুত্বপূর্ণ আলোচনা চলতেছে- আর আপনে মমতাজের গান বাজাইয়া দিলেন? গান বন্ধ করেন।
আরজ আলী শুনেও না শোনার ভান করল। তরুণ পুনরায় বলল-
: কী হইল, কথা কানে যায় না? বললাম না গান বন্ধ করতে!
আরজ আলীও গফরগাঁয়ের পোলা। সে ওই তরুণের চেয়ে কম সেয়ানা না। হুমকি-ধমকি পাত্তা না দিয়ে রূঢ় গলায় বলল-
: গান কি আমি গাইতেছি?
তরুণের গলার স্বর নরম হল। সে অনুরোধ জানিয়ে বলল-
: আইচ্ছা ঠিক আছে! গান বন্ধ করার দরকার নাই। আপনে দয়া কইরা টেলিভিশনটা বন্ধ করেন। জাস্ট আধা ঘণ্টা। এরপর আমরা উইঠ্যা যাইবাম।
উপস্থিত তরুণরা তিন দলে বিভক্ত। দল তিনটির মধ্যে এক দল ক্ষমতাসীন দলের ছাত্র সংগঠনের নেতাকর্মী। এক দল বিরোধী শিবিরের। এর বাইরে তৃতীয় দলটি কোনো রাজনৈতিক সংগঠনের সঙ্গে যুক্ত নয়। এরা মনোযোগ দিয়ে উভয়পক্ষের কথা শুনছে এবং বাতাস বুঝে একেক সময় একেকজনের কথায় সমর্থন জানাচ্ছে। হৈচৈ ও হট্টগোলের মধ্যে সরকার সমর্থিত ছাত্র সংগঠনের এক নেতা সবাইকে খামোশ থাকার আহ্বান জানিয়ে বক্তৃতার ঢঙে বলে উঠল-
: কেউ স্বীকার করুক আর না করুক- সরকারের তিন বছরের শাসনকাল সামনে রাইখ্যা আমি শুধু...
এসময় পাশ থেকে একজন সংশোধনী দিল-
: তিন বছর না, আট বছর। সামনের দুই বছর পার কইরা ইনশাআল্লাহ হিরবারও ৫ বছরের লাইগা আমরা ক্ষমতায় আইবাম; হ্যাটট্রিক করবাম...
সংশোধনী মেনে নিয়ে বক্তা বললেন-
: হুম। সরকারের আট বছর, দ্বিতীয় মেয়াদে সাফল্যের তিন বছর গত হওয়ার গৌরবময় বিষয়টারে আমি এইভাবে ব্যক্ত করতে চাই, উত্তর থেইকা দক্ষিণ, পূর্ব থেইকা পশ্চিম- যেদিকে তাকাই না কেন, শুধু উন্নয়ন আর উন্নয়ন! আকাশ থেইকা ভূমিতে, নদী থেইকা সমুদ্রে- শুধু আমাদের সাফল্য আর সাফল্য! একটু আগে হঠাৎ বাইজ্যা ওঠা মমতাজ বেগমের গানের উদাহরণ দিয়া আমি সুস্পষ্টরূপে বলতে চাই- আমাদের সাফল্য ও উন্নয়ন যাদের সহ্য হইতেছে না; তারাই কেবল ফাইট্যা যায়, বুকটা ফাইট্যা যায় বইল্যা চিঁ-চিঁ করতেছে।
তুমুল করতালি ও হট্টগোলের মধ্যে বিরোধী শিবিরের এক তরুণ ফ্লোর নিতে সক্ষম হল। সে উপস্থিত সবার প্রতি সম্মান-শ্রদ্ধা-ভালোবাসা ও শুভেচ্ছা জানিয়ে বক্তৃতা শুরু করল। প্রতিপক্ষের উদ্দেশে সে বলতে লাগল-
: আপনেরা উন্নয়নের কথা বলছেন, সাফল্যের কথা বলছেন। উন্নয়ন ও সাফল্য অবশ্যই আছে- আমরা সেইটা অস্বীকার করি না। কিন্তু কীসের বিনিময়ে এই উন্নয়ন? কীসের বিনিময়ে এই সাফল্য? আসলে বাংলাদেশ আপনাদের কথিত উন্নয়নের ফাঁদে আটকা পড়ছে। এই উন্নয়নের পথ মোটেই মসৃণ নয়। অমসৃণ সেই পথে চলার সময় দেশের অনেক মানুষ নিখোঁজ এবং খুন-গুম ও নির্যাতনের শিকার হইতেছে। তাদের স্বজনরা নীরবে-নিভৃতে চোখের জল ফেলতেছে। এইটা মোটেও স্বাভাবিক কোনো অবস্থা নয়। দ্বিতীয় কথা হইল- আপনেরা মানুষের ভোটের অধিকার রক্ষার কথা বলেন। গত ইউনিয়ন পরিষদ নির্বাচনে যত মানুষ আহত-নিহত হইছে, পরিসংখ্যান হাতে লইয়া দেখেন- অতীতের কোনো নির্বাচনে বাংলাদেশে এত প্রাণহানি ও জখমের ঘটনা ঘটে নাই। এইটারে কি ভোটের অধিকারের সুরক্ষা বলে? আপনেরা দেশের সাধারণ মানুষের ঘামে-শ্রমে অর্জিত প্রবৃদ্ধির ঊর্ধ্বগতি লইয়া উল্লাস করেন। অথচ সরকারি ব্যাংকসহ অন্যান্য আর্থিক প্রতিষ্ঠানে একদল ডাকাইত বসাইয়া রাখছেন। তারা জনগণের কষ্টার্জিত আমানত লুইটা-পুইটা খাইতেছে। কেউ তাদের কিচ্ছু করতে পারতেছে না। এমনকি, দুদক তাদের দিকে তাকানোর সাহস পর্যন্ত পাইতেছে না। এইটারে কি সুশাসন বলে? আপনেরা বলেন, দেশের আইনশৃংখলা বাহিনী জঙ্গি মোকাবেলাসহ যে কোনো ধরনের নাশকতা মোকাবেলা করতে সক্ষম। অথচ নাশকতার অজুহাত তুইল্যা বিরোধী দলকে আপনেরা নিয়মতান্ত্রিক আন্দোলন, সভা-সমাবেশ ও মিছিল-মিটিং করতে দিতেছেন না। এইটার নাম কি গণতন্ত্র? হয় আপনেরা বিরোধী দলকে নিয়মতান্ত্রিক আন্দোলন, সভা-সমাবেশ করার সুযোগ দেন। আর না হয় গাল-গপ্প বাদ দিয়া স্বীকার কইরা নেন- দেশের আইনশৃংখলা বাহিনী বিরোধী দলের নাশকতা ঠেকাতে সক্ষম নয়।
চায়ের দোকানে থুম ধরা একটা ভাব বিরাজ করছে। আরজ আলী দেখল, লক্ষণ ভালো নয়- ঝড়ের পূর্বাভাস। এর আগেও রাজনৈতিক হৈ-হট্টগোলে তার দোকান ভাংচুরের শিকার হয়েছে। স্টেশনের চায়ের দোকানগুলো টেলিভিশন ছাড়া অচল। মাত্র কিছুদিন আগে সে কিস্তিতে নতুন একটা এলইডি টিভি কিনেছে। এখন যদি ভাংচুর শুরু হয়, তাহলে তার অবস্থা ফর্দিফাই হয়ে যাবে। সে তাড়াতাড়ি তার সহকারীর উদ্দেশে বলল-
: ওই হারুইল্যা; দুধ-চিনি বেশি কইরা দিয়া সবাইরে চা দে...
পারিপার্শ্বিকতার দিকে লোকমানের কোনো খেয়াল নেই। সর্বশেষ বক্তা ও ইউসুফ মাস্টারের কথার মধ্যে ফারাক খুঁজতে গিয়ে দ্বিধাগ্রস্ত লোকমান ভাবছে- সে এখন কার কথা বিশ্বাস করবে?
মোকাম্মেল হোসেন : সাংবাদিক
mokamia@hotmail.com
শীর্ষ খবর
সর্বশেষ খবর
জাতীয়
কূটনীতিক পদে সরাসরি নিয়োগে ক্ষোভ
পুরান ঢাকায় পলিথিনের দোকানে আগুন
আন্তর্জাতিক
সৌদির কাছে অস্ত্র বিক্রি বন্ধের দাবি করবিনের
ট্রাকের ওপর বিমান বিধ্বস্ত
রাজনীতি
খালেদার নাইকো দুর্নীতি মামলার অভিযোগ গঠন ১৬ আগস্ট
ইমরান সরকারের গণসংযোগে আ’লীগ নেতাদের ঘুম নেই
খেলা
হয় সমঝোতা, নয় সফর বয়কট অজিদের
জাতীয় দলে ফেরার লক্ষ্য নিয়ে লিটন-এনামুলরা অস্ট্রেলিয়ায়
১৫ জুলাইয়ের মধ্যে বিচারকদের শৃঙ্খলাবিধি গেজেট হবে: আইনমন্ত্রী
হয় সমঝোতা, নয় সফর বয়কট অজিদের
সৌদি জোটের বিরুদ্ধে আইনি পদক্ষেপ নিচ্ছে কাতার
সন্ধ্যায় বঙ্গভবনে যাচ্ছেন প্রধানমন্ত্রী
জয়নুল আবদিন ফারুককে কারাগারে পাঠানোর নির্দেশ
বিশ্বকাপে সরাসরি খেলবে টাইগাররা
টেকনাফে ছুরিকাঘাতে যুবক খুন
নির্বাচনে সেনাবাহিনী স্ট্রাইকিং ফোর্স হিসেবে থাকবে: ওবায়দুল
'জেএমবি প্রধান আইয়ুব বাচ্চুকে অচিরেই গ্রেফতার করা হবে'
নিম্ন আদালতের বিচারকদের শৃঙ্খলা সংক্রান্ত গেজেট ১৫ জুলাইয়ের মধ্যে প্রকাশ করা হবে: আইনমন্ত্রী।
কিছুমিছু বিভাগের অারও খবর
তিন বছর গত হয়েছে...
প্রথম পাতা
শেষ পাতা
খবর
নগর-মহানগর
সম্পাদকীয়
উপসম্পাদকীয়
বাতায়ন
দশ দিগন্ত
আনন্দ নগর
একদিন প্রতিদিন
খেলা
টিউটোরিয়াল
শিল্প বাণিজ্য
বাংলার মুখ
উত্তরের জনপদ
আবহমান চট্টগ্রাম
দুটি পাতা একটি কুঁড়ি
শোক সংবাদ
মৃত্যুবার্ষিকী
দ্বিতীয় সংস্করণ
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
সন্ধ্যায় বঙ্গভবনে যাচ্ছেন প্রধানমন্ত্রী       নির্বাচনে সেনাবাহিনী স্ট্রাইকিং ফোর্স হিসেবে থাকবে: ওবায়দুল       'জেএমবি প্রধান আইয়ুব বাচ্চুকে অচিরেই গ্রেফতার করা হবে'       সিলেটে মৃদু ভূমিকম্প       আপিলেও ফের তদন্তের আবেদন খারিজ